Vertroue help my as leier - www.bybelkennis.co.za
by Coen Slabber · Published 08/10/2015 · Updated 30/07/2015
“You must be asking which door is the true one; not which pleases you best.” ~ C.S Lewis
Vetroue help ‘n leier om in ander mense te glo. Ons sien tog ander mense soos ons onsself sien. ‘n Onseker leier glo nie in homself en ook nie in ander nie. Onseker leiers is bang om ander met komplimente op te bou, want hulle het voordurend self komplimente nodig.
Die oomblik as jy ‘n etiket aan iemand koppel begin jy hom dienooreenkomstig hanteer. ‘n Leier met vertroue bring positiewe veranderinge in mense na vore. Mense het bevestiging en lof nodig om ‘n hoë vlak van prestasie te handhaaf. Om negatiewe kommentaar terug te hou, is nie so belangrik as om positiewe insette te gee nie. Maar net mense wat positief oor hulleself voel, kan dit doen. Werk met lof vermeerder energie; werk sonder lof dreineer energie.
Die belangrike ding is dat daar ‘n balans in ons vertroue moet wees: vertroue in God, vertroue in jouself en vertroue in ander mense. Hierdie drie gebiede hou verband met mekaar. Sonder vertroue in God word ons egosentries en trots; sonder vertroue in onsself is ons kragtelose Christene; sonder vertroue in ander is ons suspisieus en vertrou niemand nie.
Volgende keer gaan ons die belangrike vraag oor hoe om vertroue te ontwikkel, behandel.
Waar kom Halloween vandaan? – Kobus Kok
Laaste 7 Dae: 3,934
Laaste 30 Dae: 25,503
Laaste 365 Dae: 273,943